
MUNICIPIUL TIMIŞOARA

SERVICIUL  ŞCOLI SPITALE                                                                                                                                                                        

Nr. SC2019 – 18556/23.07.2019
RAPORT DE SPECIALITATE
Privind propunerea de schimbare a destinaţiei terenului în suprafaţă de 47 mp, reprezentând calea de acces la spaţiul situat la etajul 3 al clădirii internat 1 a Liceului Tehnologic Transporturi Auto, din Timişoara, str. Ardealului nr. 1, în vederea atribuirii în folosinţă gratuită pentru o perioadă de 5 ani, către Serviciul Public Comunitar Regim Permise de Conducere şi Înmatricularea Vehiculelor Timiş 
din cadrul Instituţiei Prefectului judeţului Timiş
Având în vedere Expunerea de motive a Primarului Municipiului Timişoara şi proiectul de hotărâre privind propunerea de schimbare a destinaţiei terenului în suprafaţă de 47 mp, reprezentând  calea de acces la spaţiul situat la etajul 3 al clădirii internat 1 a Liceului Tehnologic Transporturi Auto, din Timişoara, str. Ardealului nr. 1, în vederea atribuiri în folosinţă gratuită pentru o perioadă de 5 ani, către Serviciul Public Comunitar Regim Permise de Conducere şi Înmatricularea Vehiculelor Timiş din cadrul Instituţiei Prefectului judeţului Timiş,
Facem următoarele precizări:

Instituţia Prefectului Judeţului Timiş a transmis adresa cu nr. 1081/1.02.2019, înregistrată la Primăria Municipiului Timişoara cu nr. SC2019 – 2494/1.02.2019, prin care se solicită spaţiu în vederea amenajării arhivei Serviciul Public Comunitar Regim Permise de Conducere şi Înmatricularea Vehiculelor Timiş în incinta Liceului Tehnologic Auto.
Având în vedere prevederile Legii educaţiei naţionale nr.1/2011, art. 112, alin. (2) şi alin. (6), şi ale Ordinului nr. 5819/2016 emis de Ministerul Educaţiei Naţionale, privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după obţinerea avizului conform al Ministrului Educaţiei Naţionale, de schimbare a destinaţiei spaţiului respectiv.
Din aceste motive, în cadrul Serviciului Şcoli Spitale s-a demarat procedura privind schimbarea de destinaţie a spaţiului menţionat mai sus şi au fost transmise, prin adresa nr. SC2019 – 12277/20.05.2019, documentele aferente obţinerii avizului conform, către Ministerul Educaţie Naţionale, respectiv acordurile consiliilor de administraţie ale Inspectoratului Şcolar Judeţean Timiş şi Liceului Tehnologic Transporturi Auto, HCL nr. 190/23.04.2019, planuri de situaţie şi amplasament.
Prin adresa emisă de Ministerul Educaţiei Naţionale nr. 1321/24.05.2019, înregistrată la Primăria Municipiului Timişoara cu nr. SC2019 – 14017/5.06.2019, se solicită amenajarea unei căi de acces la spaţiul necesar pentru depozitarea arhivei, considerând necesară elaborarea unei Hotărâri a consiliului Local al Municipiului Timişoara pentru schimbarea destinaţiei unei suprafeţe de teren aferentă acestei căi de acces.
Astfel, s-a constatat în teren că suprafaţa de teren aferentă căii de acces este în suprafaţă de 47 mp.

Totodată, în vederea respectării procedurilor legale privind schimbarea de destinaţie, au fost obţinute acordurile consiliilor de administraţie ale instituţiilor implicate, respectiv:
· Acordul Consiliului de administraţie al Liceului Tehnologic Transporturi Auto, exprimat prin adresa nr. 2322/11.07.2019, înregistrată la Primăria Municipiului Timişoara cu nr. SC2019 – 17781/15.07.2019;

· Acordul Consiliului de Administraţie al Inspectoratului Şcolar Judeţean Timiş, exprimat prin Hotărârea nr. 178/19.07.2019, transmisă prin adresa nr. 8202/22.07.2019, înregistrată la Primăria Municipiului Timişoara cu nr. 18511/22.07.2019 .

Menţionăm faptul că în urma aprobării hotărârii de către consiliul local, fundamentată în prezentul raport, se va solicita avizul conform de la Ministerul Educaţiei Naţionale pentru schimbarea destinaţiei terenului în suprafaţă de 47 mp, reprezentând  calea de acces la spaţiul situat la etajul 3 al clădirii internat 1 a Liceului Tehnologic Transporturi Auto, din Timişoara, str. Ardealului nr. 1, în vederea atribuiri în folosinţă gratuită pentru o perioadă de 5 ani, către Serviciul Public Comunitar Regim Permise de Conducere şi Înmatricularea Vehiculelor Timiş din cadrul Instituţiei Prefectului judeţului Timiş. Schimbarea de destinaţie va opera după obţinerea avizului conform.
Faţă de cele prezentate, apreciem că proiectul de hotărâre privind propunerea de schimbare a destinaţiei terenului în suprafaţă de 47 mp, reprezentând  calea de acces la spaţiul situat la etajul 3 al clădirii internat 1 a Liceului Tehnologic Transporturi Auto, din Timişoara, str. Ardealului nr. 1, în vederea atribuiri în folosinţă gratuită pentru o perioadă de 5 ani, către Serviciul Public Comunitar Regim Permise de Conducere şi Înmatricularea Vehiculelor Timiş din cadrul Instituţiei Prefectului judeţului Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.

